रेलवे स्टेशन बनाने को ट्रैक पर दिया धरना
खरकरामजीमें रेलवे स्टेशन बनाने की मांग को लेकर 7 गांवों के लोगों ने मंगलवार को जींद-सोनीपत रेलवे मार्ग पर निरंकारी ज्योति मंदिर के पास विरोध स्वरूप धरना दिया। बाद में रेलवे अधिकारियों को मांग का ज्ञापन सौंपा।
कांग्रेस के प्रदेश सचिव धर्मपाल कटारिया के नेतृत्व में सिंधवीखेड़ा, चाबरी, आसन, बराहकलां, बराह खुर्द, खरकरामजी, सुंदरपुर आदि गांवों के लोगों ने धरना देने के दौरान केंद्र सरकार से उनकी मांग को पूरा करने की बात कही। धर्मपाल कटारिया, कुलदीप ढांडा राजबीर कटारिया ने कहा कि खरकरामजी रोड पर निरंकारी ज्योति मंदिर में लाखों श्रद्धालुओं का आवागमन होता है। इससे रेलवे की आय भी बढ़ेगी। उन्होंने कहा कि पांडु-पिंडारा स्टेशन के बाद 13 किलोमीटर की दूरी पर ललितखेड़ा स्टेशन आता है। इसलिए यदि खरकरामजी में स्टेशन बन जाएं, तो यहां स्थानीय लोगों के अलावा श्रद्धालुओं को काफी सुविधा रहेगी। विरोध स्वरूप दिए गए धरने के दौरान ग्रामीणों को आश्वासन देने के लिए रेलवे अधिकारी केएल पूनिया एसपी सिंह पहुंचे। रेलवे अधिकारियों ने कहा कि वे डीएम से यहां के स्टेशन के लिए मंजूरी लेने का पूरा प्रयास करेंगे। इस दौरान धरने पर कुलदीप ढांडा, निरंकार ज्योति मंदिर के महंत सुखबीर दास, शमशेर अहलावत, शमशेर ढांडा, राजबीर कटारिया, सूबे सिंह मौजूद रहे।
जींद. खरकरामजीके समीप रेलवे ट्रैक पर धरना देते ग्रामीण।
hin_Deva hin_Deva hin_Deva hin_Deva